## Hulvejens Grundejerforening

**Referat af ordinær generalforsamling**

**Tid:**  **Onsdag 08. marts 2023 kl. 19:00**

**Sted:**  **Shell Motel, Støvring**

**Dagsorden:**

1. **Valg af dirigent**
2. **Bestyrelsens beretning**
3. **Aflæggelse af årsregnskab**
4. **Rettidigt indkomne forslag**
5. **Fremlæggelse af budget og fastlæggelse af kontingent**
6. **Valg af formand**
7. **Valg af kasserer**
8. **Valg af bestyrelsesmedlemmer**
9. **Valg af revisor og revisorsuppleant**
10. **Bestyrelsen konstituerer sig**
11. **Eventuelt**

|  |
| --- |
| **Ad. 1. Valg af dirigent**  Klaus Haparanda (nr. 169) udpeges til dirigent.    Generalforsamlingen konstateres lovligt varslet eftersom indkaldelsen var udsendt senest 14 dage før afholdelse af generalforsamlingen som forskrifterne foreskriver. Efter sidste års succes afholdes Generalforsamlingen atter som et hybridmøde med deltagere i lokalet og online. Der er god tilslutning begge steder. Der er ingen fuldmagter hverken i lokalet eller online. Såfremt der skal ske en afstemning sker det via håndsoprækning og tilkendegivelse i chatten. I lokalet optælles stemmer ved, at Klaus og Tina (171).  Ingen yderligere kommentarer.  Referent fra dagens møde er Birthe Boysen (nr. 180) |
| **Ad. 2. Bestyrelsens beretning**    **EFTER SIDSTE GENERALFORSAMLING**  Bestyrelsen konstituerede sig vanen tro på førstkommende bestyrelsesmøde.  Formand: Charlotte Lodberg Winther (nr. 188)  Næstformand: Birthe Boysen (nr. 180)  Kasserer: Morten Winther Jensen (nr. 179)  Bestyrelsesmedlem: Mathias Buus Simonsen (nr. 167D)  Bestyrelsesmedlem: Thomas Rudfeld Maksten (nr. 91)    **OPRYDNING PÅ JORDVOLDENE**  I foråret blev der plantet prydbuske v/indkørsel til Hulvejen. HedeDanmark har ansvaret med 3 vækstsæsoners vedligehold. Den store opgave med vores grønne arealer er hermed afsluttet og sat i drift med ny gartnerkontrakt.  Vedligehold af volden er medtaget i gartnerkontrakt – der er afsat en ramme på 18.750 DKK ekskl. Moms pr. år. HedeDanmark gennemgår volden manuelt (motorsav og kemisk) i løbet af året og holder vildskud, træer og lignende nede. Forventningen er, at buske og lignende dermed får overtag, hvilket vil resultere i en tæt vold med ringe vækstforhold for nye vildskud og træer.  Væsentligt at bemærke sig, at Grundejerne langs volden skal er forpligtet til at holde kanten ind imod haven.  **GARTNERKONTRAKT**  I december skrev bestyrelsen kontrakt med HedeDanmark om vedligeholdelse af vores grønne arealer. HedeDanmark er af bestyrelsen oplevet som en professionel partner både i kontraktforhandlingerne og i forbindelse med håndteringen af støjvolden tidligere. Vi forventer, at der bliver markant mindre opfølgning fra bestyrelsens side fremover.  Der nævnes også, at HedeDanmark vil kunne hjælpe, hvis grundejerforeningen på sigt skal vedligeholde vejnettet selv (f.eks. Snerydning) – det er oplægget fra kommunen, at det forventeligt sker indenfor de næste 5 år. Samarbejdet med HedeDanmark har derfor og et godt perspektiv.  **GRØN ARBEJDSDAG**  I september blev der afholdt Grøn Arbejdsdag. Børn og voksne var samlet til en hyggelig og arbejdsom dag i skønt vejr. På grund af for få fremmødte var det desværre ikke alle tiltrængte opgaver, der blev udført. Men der blev naturligvis tid til leg, kage, slik, øl og sodavand. Vi håber, at der er flere, der vil melde sig til dagen her i 2023 – det er godt for naboskabet og godt for vores legeplads til gavn for alle.    **AFFALDSCONTAINERE**  Affaldscontainere blev som vanligt opstillet to gange – omkring påske og efterårsferien. Der fortsættes med JL Renovation i Sørup. Der har ikke været udfordringer med det i år - grundejerne har været gode til alene at fylde grønt affald i rimelig størrelse i containerne. Ordningen fortsættes i 2023.    **NY NIBEVEJ**  I august var Birthe og Mathias på forsiden af Nordjyske i forbindelse med et interview om Ny Nibevej i et forsøg på at få kommunen til at genoverveje tilslutning til Porsborgparken. Siden har kommunen været nødt til at genoverveje alle anlægsinvesteringer grundet krisen med høj inflation og Projekt Ny Nibevej er udskudt på ubestemt tid. Arbejdsgruppen har lavet høringssvar, som indgår i materialet, når Ny Nibevej Projektet startes op igen.  **AMBERCON**  Der har ikke været stor aktivitet i forhold til Ambercon det seneste år. Der er fortsat en proces i forhold til vores klage og Rune arbejder fortsat med det. Denne type sager tager tid og det er ikke uventet, at der ikke er reel fremdrift endnu. Sagen er afsluttet ved planklagenævnet uden resultat og klagen kører derfor fortsat videre ved Miljøklagenævnet.  Det har været et ellers stille driftsår i foreningen. |
| **Ad. 3. Aflæggelse af årsregnskab**  Morten gennemgik regnskabet. Ingen kommentarer eller spørgsmål til regnskabet, der er godkendt såvel i salen som online. |
| **Ad. 4. Rettidigt indkomne forslag**.  Iab |
| **Ad. 5. Fremlæggelse af budget og fastlæggelse af kontingent**  Morten Winther fremlægger budgettet for 2023. Ingen kontingentændring i indeværende budgetår. Spørgsmål online i relation til domænebudgettet - der er brugt 75+DKK+ i 2022, men budgetteret med 650 DKK i 2023. Det skyldes genoprettelse af webhotellet i 2022.  Stien langs legepladsen er lagt ind i den nye gartnerkontrakt. Den på tværs samme sted er ikke med. Er der ændringsforslag til det kan der rettes henvendelse til Thomas fra bestyrelsen.  Spørgsmål til Hulvejen – opfordring til at melde sig til festudvalget for at få gang i vejfesten igen. Forslag om, at der sendes en mail ud med opfordring om at melde sig til festudvalget.  Spørgsmål fra salget om at lave noget andet en vejfest – det kunne f.eks. være en ginaften (Hulvejsfest ud af huset-koncept) eller lignende for at skabe nabofællesskab uden, at det kræver så stor en indsats planlægningsmæssigt og især i forhold til oprydning.  Budgettet for 2023 er hermed godkendt uden yderligere kommentarer. |
| **Ad. 6. Direkte valg af formand**  Formand Charlotte Lodberg Winther (nr. 188) afgår. Foreningen siger tusind tak for stor og flot indsats de seneste år. Bestyrelsen siger tak for den gode facilitering af bestyrelsens arbejde og ikke mindst den gode samarbejdsånd. |
| **Ad. 7. Direkte valg af kasserer**  Kassereren Morten Winther Jensen (nr. 179) er på valg og modtager ikke genvalg, men bistår bestyrelsen som kasserer frem til 1. september 2023, hvor han desværre fraflytter Hulvejen. Morten overdrager dermed tjansen til den kommende kasserer, men pointerer, at det ikke er et stort arbejde. I gennemsnit bruger Morten pt. ca. en ½ times arbejde pr. måned.  Bestyrelsen siger tusind tak for stor og god indsats og ikke mindst godt samarbejde. |
| **Ad. 8. Valg af bestyrelsesmedlemmer**  Morten (179) og Thomas (91) er på valg og Thomas modtager genvalg.  Mathias (167D) og Birthe (180) fortsætter på posten.    Bestyrelsesmedlemmer:  Thomas Maksten (nr. 91)  Mathias Beck (nr 11)  Martin Kolding Andersen (nr 147)  Mathias Buus Simonsen (nr. 167D).  Birthe Boysen (nr. 180)  Frem til 1. september 2023 bistår Morten Winther Jensen (nr. 179)    Suppleanter:  Claus (169) og Lisbeth (89) er på valg og modtager genvalg. |
| **Ad. 9. Valg af revisor og revisorsuppleant**  Stine Sølgaard Christensen (nr. 167) fortsætter på posten som revisor.  Thomas Stougaard Jeppesen (nr. 111) fortsætter som revisor-suppleant |
| **Ad. 10. Bestyrelsen konstituerer sig**  Bestyrelsen konstituerer sig på førstkommende bestyrelsesmøde. |
| **Ad. 11. Eventuelt**  Markedsføring af Hulvejens hjemmeside (Hulvejen.dk) og Mathias tilføjer Ny Nibevejs høringssvaret.  1½ år med hjertestarteren: Den har været afhentet af hjerteløbere 3 gange. Det er en succes.  Dennis (nr 42) vil gerne deltage i legepladsudvalget. |

Bestyrelsen, den 08. marts 2023

\_\_\_\_\_\_\_\_\_\_\_\_\_\_\_\_\_\_\_\_\_

Formand

\_\_\_\_\_\_\_\_\_\_\_\_\_\_\_\_\_\_\_\_

Referent